Limenitis lorquini

Limenitis lorquini is en Bottervagel (Dagfalter) ut de Familie de Eddelfalter (Nymphalidae). Dat Oort-Epitheton ehrt den franzööschen  Entomoloog Pierre Joseph Michel Lorquin.www.lensjoy.com

 Markmalen 
 Falter  
De Falter recken en Flögelspannwiet vun 51 bit 67 Millimeter.www.butterfliesandmoths.org De Grundfarv vun de Flögelböversiet vun all Flögels is swaart un vun en breet witt Querband dörtrucken, dat blots dör swaart Adern ünnerbraaken is. En witt  Diskalfleck is swaaker utbildt. Oorttypisch is en länglich orangebruun Fleck dicht an den Apex vun de Vörderflögl. De Flögelünnersiet wiest en rootbruun Grundfarv mit ähnlich witt Tekenelementen as de Böversiet.

 Ei 
De Eier sünd blass gröön farvt, schimmern licht sülvern un wurrn eenzeln an de Ünnersiet vun de Nehrensplant afleggt.

 Ruup 
Utwussen Rupen hemm en afwesseln bruunelk un wittelk Farv. De Kopp is bruun un drocht twee lütt, dunkel, zackte Höörns. In de Midden vun den Abdomen befind sück en saddelförmig Utbuchten. In dat Gesamtutsehn stellen se en Vagelschiet-Mimese dor.Raupe

 Pupp 
De saddelförmig Utbuchten vun de Ruup is bi de Pupp düchtig düütlich höckeroordig utbildt. De Grundfarv is wittgrau. Flögelscheeden un Höcker sünd dunkler graubruun.Puppe 

 Verbreeden un Levensruum 
Limenitis lorquini kummt in de westlich Bundsstaaten vun USA as ok den westlichen Provinzen vun Kanada vörwww.nic.funet.fi un besiedelt hööftsächlich Barg- und Stroomdaalen, Lichtungen, Waldränder as ok Aaftgoordens.

 Levenswies 
De Oort bild in de nördlich Regionen en Generatschoon in een Johr, deren Falter vun Juni bit August fleegen. In Kalifornien wurrn mehrere Generatschonen bild, de vun April bit Oktober fleegen. De Falter suugen to de Upnahm vun Nehren an Blööten, af un an ok an Exkrementen. De Ruupen nehren sück vun de Blööt vun verscheeden Planten, dorto tellen Prunus-, Wilgen- (Salix), un Pappeloorten (Populus). De jewiels letzte Generatschoon överwintert half utwussen in en Hibernarium.

 Belege 
 Eenkeld Nahwiesen 
James A. Scott: The Butterflies of North America., S. 262-263, Stanford University Press, Stanford, Kalifornien 1986, ISBN 0-8047-1205-0

 Literatur 
 James A. Scott: The Butterflies of North America. Stanford University Press, Stanford, Kalifornien 1986, ISBN 0-8047-1205-0

 Weblenken 

Kategorie:Nymphalidae